**Dôvodová správa**

**Osobitná časť**

**K čl. I**

**K bodu 1**

Ide o zosúladenie ustanovenias úpravou študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky vydanej na základe splnomocňovacieho ustanovenia § 50 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. V platnej sústave študijných odborov, v ktorých môžu vysoké školy v Slovenskej republike poskytovať vysokoškolské vzdelávanie, sa študijné odbory nezaraďujú do skupín študijných odborov.

**K bodu 2**

 Dopĺňa sa názov doktorského študijného programu v študijnom odbore všeobecné lekárstvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 3**

Dopĺňa sa názov doktorského študijného programu v študijnom odbore zubné lekárstvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 4**

Dopĺňa sa názov magisterského študijného programu v študijnom odbore farmácia v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodom 5 a 6**

Navrhovanou úpravou sa zabezpečuje súlad ustanovení upravujúcich výkon odborných pracovných činností farmaceuta s čl. 45 ods. 2 písm. f) a g) smernice Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI). Z odôvodneného stanoviska – porušenie č. 2018/2304, ktoré zaslala Európska komisia Slovenskej republike podľa článku 258 ZFEÚ, vyplýva, že Slovenská republika si nesplnila povinnosť podľa čl. 45 ods. 2 písm. f) a g) smernice 2005/36/ES, keď nezabezpečila, aby držitelia dokladu o formálnej kvalifikácii ako farmaceut na univerzitnej úrovni alebo na úrovni, ktorá sa považuje za rovnocennú, ktorý spĺňa ustanovenia článku 44 smernice 2005/36/ES, mohli získať prístup k činnostiam prípravy, testovania, skladovania a podávania bezpečných a účinných liekov požadovanej kvality a vykonávať ich, ako aj poskytovať informácie a rady o liekoch a zdravotníckych pomôckach vrátane ich správneho použitia.

**K bodu 7**

Na základe požiadavky Slovenskej lekárnickej komory sa dopĺňa odborná spôsobilosť na výkon činnosti odborného zástupcu vo verejnej lekárni, pobočke verejnej lekárne, nemocničnej lekárni a vo výdajni zdravotníckych pomôcok v zdravotníckom povolaní farmaceut. Absencia uvedených ustanovení spôsobovala problémy v procese vydávania licencií pri dokladovaní odbornej spôsobilosti žiadateľa.

**K bodu 8**

Dopĺňa sa názov bakalárskeho študijného programu v študijnom odbore ošetrovateľstvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 9**

Dopĺňa sa názov magisterského študijného programu v študijnom odbore ošetrovateľstvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

Súčasne sa spresňuje znenie ustanovenia v nadväznosti na doplnenie názvu bakalárskeho študijného programu v študijnom odbore ošetrovateľstvo v bode 7.

 **K bodu 10**

Navrhovanou úpravou sa zabezpečuje súlad ustanovenia upravujúceho výkon odborných pracovných činností sestry s čl. 31 ods. 4 a 7 smernice Európskeho parlamentu a Rady 2005/36/ES o uznávaní odborných kvalifikácií v platnom znení. Z odôvodneného stanoviska – porušenie č. 2018/2304, ktoré zaslala Európska komisia Slovenskej republike podľa článku 258 ZFEÚ, vyplýva, že Slovenská republika si nesplnila povinnosť podľa článku 31 ods. 4 a 7 smernice 2005/36/ES tým, že nezabezpečila, aby vzdelávané zdravotné sestry získali prostredníctvom teoretického vzdelávania odborné znalosti, zručnosti a spôsobilosti, ktoré umožňujú sestre – absolventke zodpovednej za všeobecnú starostlivosť uplatniť minimálne spôsobilosti uvedené v písmenách a) až h) článku 31 ods. 7 smernice 2005/36/ES.

**K bodu 11**

Dopĺňa sa názov bakalárskeho študijného programu v študijnom odbore pôrodná asistencia v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 12**

Dopĺňa sa názov magisterského študijného programu v študijnom odbore pôrodná asistencia v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

Súčasne sa spresňuje znenie ustanovenia v nadväznosti na doplnenie názvu bakalárskeho študijného programu v študijnom odbore pôrodná asistencia v bode 10.

**K bodu 13**

Zmena študijného odboru fyzioterapia nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor fyzioterapia bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 14**

Zmena študijného odboru fyzioterapia rovnako ako v bode 13 nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor fyzioterapia bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov magisterského študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

Súčasne sa spresňuje znenie ustanovenia v nadväznosti na doplnenie názvu bakalárskeho študijného programu v bode 13.

**K bodu 15**

Dopĺňa sa názov magisterského študijného programu v študijnom odbore verejné zdravotníctvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

Súčasne sa spresňuje znenie ustanovenia v nadväznosti na doplnenie názvu bakalárskeho študijného programu v študijnom odbore verejné zdravotníctvo v bode 16.

**K bodu 16**

Dopĺňa sa názov bakalárskeho študijného programu v študijnom odbore verejné zdravotníctvo v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 17**

Zmena študijného odboru laboratórne vyšetrovacie metódy v zdravotníctve nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor laboratórne vyšetrovacie metódy v zdravotníctve bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov magisterského študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

Súčasne sa spresňuje znenie ustanovenia v nadväznosti na doplnenie názvu bakalárskeho študijného programu v bode 18.

**K bodu 18**

Zmena študijného odboru laboratórne vyšetrovacie metódy v zdravotníctve rovnako ako v bode 17 nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor laboratórne vyšetrovacie metódy v zdravotníctve bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 19**

Zmena študijného odboru fyziologická a klinická výživa nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor fyziologická a klinická výživa bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor dentálna hygiena a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 20**

Zmena študijného odboru dentálna hygiena nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor dentálna hygiena bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 21**

Zmena študijného odboru rádiologická technika nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor rádiologická technika bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 22**

Zmena študijného odboru urgentná zdravotná starostlivosť nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor urgentná zdravotná starostlivosť bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor fyzioterapia, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 23**

Zmena študijného odboru zubná technika nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor zubná technika bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor zdravotnícke a diagnostické pomôcky, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 24**

Zmena študijného odboru zdravotnícke a diagnostické pomôcky nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor zdravotnícke a diagnostické pomôcky bol nahradený študijným odborom zdravotnícke vedy. Študijný odbor zdravotnícke vedy nahradil aj iné študijné odbory (študijný odbor laboratórne vyšetrovacie metódy v zdravotníctve, študijný odbor urgentná zdravotná starostlivosť, študijný odbor fyzioterapia, študijný odbor rádiologická technika, študijný odbor dentálna hygiena, študijný odbor fyziologická a klinická výživa a študijný odbor zubná technika), preto sa názov bakalárskeho študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 25**

Zmena študijného odboru logopédia nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor logopédia bol nahradený študijným odborom logopédia a liečebná pedagogika. Študijný odbor logopédia a liečebná pedagogika nahradil aj študijný odbor liečebná pedagogika, preto sa názov magisterského študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 26**

Dopĺňa sa názov magisterského študijného programu v študijnom odbore psychológia v súlade s ustanovením § 51 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, podľa ktorého sa názov študijného programu spravidla odvodzuje od názvu zodpovedajúceho študijného odboru.

**K bodu 27**

Zmena študijného odboru liečebná pedagogika nadväzuje na úpravu sústavy študijných odborov vo vyhláške Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky. Podľa citovanej vyhlášky študijný odbor liečebná pedagogika bol nahradený študijným odborom logopédia a liečebná pedagogika. Študijný odbor logopédia a liečebná pedagogika nahradil aj študijný odbor logopédia, preto sa názov magisterského študijného programu dopĺňa tak, aby bližšie určil študijný program [§ 51 ods. 4 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov].

**K bodu 28**

Doplnenie vzdelávacej, výchovnej a výskumnej činnosti, ktoré môže laboratórny diagnostik vykonávať po získaní odbornej spôsobilosti na výkon odborných pracovných činností. Zrovnoprávnenie možnosti výkonu predmetných činností u zdravotníckeho povolania laboratórny diagnostik v súlade s ostatnými zdravotníckymi povolaniami.

**K bodu 29**

Súvisiaca úprava s bodom 30 v § 69a, ktorého ustanovenia sa vzťahujú výlučne na špecializačné štúdium v zdravotníckych povolaniach lekár a zubný lekár.

**K bodu 30**

Navrhovanou úpravou sa zabezpečuje súlad ustanovení upravujúcich špecializačné štúdium v zdravotníckom povolaní lekár s čl. 25 ods. 2 a  čl. 28 ods. 3 a v zdravotníckom povolaní zubný lekár s čl. 35 ods. 2 prvej vety smernice Európskeho parlamentu a Rady 2005/36/ES o uznávaní odborných kvalifikácií v platnom znení. Z odôvodneného stanoviska – porušenie č. 2018/2304, ktoré zaslala Európska komisia Slovenskej republike podľa článku 258 ZFEÚ, vyplýva, že Slovenská republika si nesplnila povinnosť podľa článku 25 ods. 2 smernice 2005/36/ES tým, že nezabezpečila, aby lekárska odborná príprava špecialistov obsahovala teoretickú a praktickú odbornú prípravu na univerzite vo fakultnej nemocnici alebo, pokiaľ je to vhodné, v zariadení lekárskej starostlivosti, ktoré na tento účel schválili príslušné orgány alebo organizácie, ako aj povinnosť vyplývajúcu z článku 35 ods. 2 prvej vety smernice 2005/36/ES, keďže nezaistila, aby odborná príprava špecializovaného zubného lekára obsahovala teoretickú a praktickú odbornú prípravu v univerzitnom stredisku, v stredisku výuky a výskumu liečby, alebo keď je to vhodné, v zdravotníckom zariadení schválenom na tento účel príslušnými orgánmi alebo organizáciami. Z predmetného odôvodneného stanoviska ďalej vyplýva, že Slovenská republika si nesplnila svoju povinnosť podľa článku 28 ods. 3 smernice 2005/36/ES tým, že nezabezpečila, aby sa v rámci osobitnej odbornej prípravy vo všeobecnej lekárskej praxi poskytovala praktická odborná príprava na jednej strane najmenej šesť mesiacov v schválenej nemocnici disponujúcej vhodným vybavením a službami a na druhej strane najmenej šesť mesiacov ako súčasť všeobecnej lekárskej praxe alebo vo schválenom stredisku, v ktorom lekári poskytujú primárnu zdravotnú starostlivosť.

**K bodu 31**

Špecializačný odbor kardiochirurgia patril do prijatia Delegovaného rozhodnutia Európskej komisie z 23. 1. 2020, ktorým sa mení príloha V k smernici Európskeho parlamentu a Rady 2005/36/ES, pokiaľ ide o doklady o formálnej kvalifikácii a názvy špecializačných odborov medzi špecializačné odbory, ktoré neboli automaticky uznávané v členských štátoch Európskej únie. Pri uznávaní vzdelania sa uplatňoval systém porovnania obsahu a rozsahu špecializačného štúdia v príslušnom špecializačnom odbore získaného v domovskom členskom štáte s požiadavkami na odbornú prípravu (obsah a rozsah) v hostiteľskom členskom štáte. Prijatím citovaného delegovaného rozhodnutia sa stal špecializačný odbor kardiochirurgia automaticky uznávaným špecializačným odborom v členských štátoch Európskej únie, t. j. odborná príprava zodpovedá alebo je rovnocenná s odbornou prípravou podľa článku 25 uvedenej smernice. Z tohto dôvodu bolo potrebné vyňať špecializačný odbor kardiochirurgia z § 71 ods. 3, ktorý upravuje započítavanie časti ukončeného špecializačného štúdia v špecializačných odboroch, ktoré nie sú rámci Európskej únie uznávané automaticky.

**K bodu 32**

Legislatívno-technická úprava súvisiaca s  bodom 49, v ktorom sa navrhuje ustanoviť špecializačné odbory špecializačného štúdia a certifikované odbory v certifikovaných pracovných činnostiach, z ktorých možno započítať časť absolvovaného špecializačného štúdia do špecializačného štúdia v špecializačnom odbore všeobecné lekárstvo v samostatnej časti prílohy č. 4a (časti D).

**K bodu 33**

Zavedenie doplnkovej odbornej prípravy na získanie špecializácie v špecializačnom odbore všeobecné lekárstvo je odôvodnené akútnym nedostatkom všeobecných lekárov a s ním súvisiacou potrebou urýchleného doplnenia systému všeobecnej ambulantnej starostlivosti pre dospelých lekármi špecialistami v špecializačnom odbore všeobecné lekárstvo. Aktuálne platná právna úprava umožňuje započítavanie časti ukončeného špecializačného štúdia v inom špecializačnom odbore do špecializačného odboru všeobecné lekárstvo, avšak po vypracovaní individuálneho plánu, v ktorom príslušná vzdelávacia ustanovizeň určí lekárovi rozsah a obsah špecializačného štúdia v špecializačnom odbore všeobecné lekárstvo. Tento model sa nestretol s ústretovosťou u zamestnávateľov ani u samotných lekárov vzhľadom na nejednotný postup vzdelávacích ustanovizní a s ním súvisiacu rôznu dĺžku špecializačného štúdia. S prihliadnutím na uvedené a potrebu riešenia akútneho nedostatku všeobecných lekárov sa pre lekárov špecialistov vo vybraných špecializačných odboroch (ustanovených v bode 49 prílohe č. 4b), navrhuje doplnková odborná príprava s pevne stanovenou dĺžkou a pevne stanoveným obsahom a rozsahom teoretických vedomostí a praktických zručností minimálnymi štandardmi pre špecializačné študijné programy (§ 40 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov).

**K bodu 34**

Vzhľadom na zmeny študijných odborov a doplnenia názvov študijných programov jednotlivých študijných odborov sa v záujme jednoznačnosti ustanovuje, že odborná spôsobilosť zdravotníckeho pracovníka na výkon odborných pracovných činností získaná do nadobudnutia účinnosti nariadenia vlády zostáva zachovaná.

Prechodným ustanovením § 79 ods. 7 bola priznaná zdravotnej sestre alebo všeobecnej sestre, ktorá získala odbornú spôsobilosť na výkon špecializovaných pracovných činností v špecializačnom odbore ošetrovateľská starostlivosť o dospelých podľa predpisov účinných do 27. marca 2002, odborná spôsobilosť na výkon špecializovaných pracovných činností v špecializačnom odbore ošetrovateľská starostlivosť v odboroch vnútorného lekárstva alebo v špecializačnom odbore ošetrovateľská starostlivosť v odboroch chirurgie v závislosti od pracovného zaradenia. V súvislosti s opätovným zaradením špecializačného odboru ošetrovateľská starostlivosť o dospelých do sústavy špecializačných odborov v zdravotníckom povolaní sestra  a súvisiacim vypustením špecializačného odboru ošetrovateľská starostlivosť v odboroch vnútorného lekárstva a špecializačného odboru ošetrovateľská starostlivosť v odboroch chirurgie s účinnosťou od 10. februára 2018, prechodné ustanovenie § 83d ods. 3 priznalo odbornú spôsobilosť na výkon špecializovaných pracovných činností v špecializačnom odbore ošetrovateľská starostlivosť o dospelých avšak len sestre, ktorá získala odbornú spôsobilosť na výkon špecializovaných pracovných činností v špecializačnom odbore ošetrovateľská starostlivosť v odboroch chirurgie alebo v špecializačnom odbore ošetrovateľská starostlivosť v odboroch vnútorného lekárstva podľa predpisov účinných do 9. februára 2018. Vzhľadom na uvedené sa v záujme jednoznačnosti ustanovuje, že za získanie odbornej spôsobilosti na výkon špecializovaných pracovných činností v špecializačnom odbore ošetrovateľská starostlivosť o dospelých podľa tohto nariadenia vlády sa považuje aj odborná spôsobilosť na výkon špecializovaných pracovných činností v špecializačnom odbore ošetrovateľská starostlivosť o dospelých, ktorú získala zdravotná sestra alebo všeobecná sestra podľa predpisov účinných do 27. marca 2002.

**K bodu 35**

Súvisiaca úprava s navrhovanou úpravou v bode 9 [§ 11 ods. 1 písm. c)].

**K bodu 36**

Súvisiaca úprava s navrhovanou úpravou v bode 12 [§ 14 ods. 1 písm. b)].

**K bodu 37**

Súvisiaca úprava s navrhovanou úpravou v bode 14 [§ 17 ods. 1 písm. c)].

**K bodu 38**

Súvisiaca úprava s navrhovanou úpravou v bode 15 [§ 20 ods. 1 písm. a)].

**K bodu 39**

Súvisiaca úprava s navrhovanou úpravou v bode 17 [§ 23 ods. 1 písm. a)].

**K bodu 40**

Úprava nadväzuje na zmeny v sústave študijných odborov uskutočnených vyhláškou Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky.

**K bodu 41**

Špecializačné odbory ustanovené v prílohe č. 3  časti S písm. a) pre zdravotnícke povolanie laboratórny diagnostik nadväzujú na akékoľvek vysokoškolské vzdelanie druhého stupňa, ktoré je ustanovené v prílohe č. 1 časti AA, preto sa vypúšťa nadbytočný text.

**K bodu 42**

Špecializačné odbory ustanovené v prílohe č. 4  časti P pre zdravotnícke povolanie laboratórny diagnostik nadväzujú na akékoľvek vysokoškolské vzdelanie druhého stupňa, ktoré je ustanovené v prílohe č. 1 časti AA, preto sa vypúšťa nadbytočný text.

**K bodu 43**

Špecializačný odbor kardiochirurgia patril do prijatia Delegovaného rozhodnutia Európskej komisie z 23. 1. 2020, ktorým sa mení príloha V k smernici Európskeho parlamentu a Rady 2005/36/ES, pokiaľ ide o doklady o formálnej kvalifikácii a názvy špecializačných odborov medzi špecializačné odbory, ktoré neboli automaticky uznávané v členských štátoch Európskej únie. Pri uznávaní vzdelania sa uplatňoval systém porovnania obsahu a rozsahu špecializačného štúdia v príslušnom špecializačnom odbore získaného v domovskom členskom štáte s požiadavkami na špecializačné štúdium (obsah a rozsah) v hostiteľskom členskom štáte. Prijatím citovaného delegovaného rozhodnutia sa stal špecializačný odbor kardiochirurgia automaticky uznávaným špecializačným odborom v členských štátoch Európskej únie, t. j. odborná príprava zodpovedá alebo je rovnocenná s odbornou prípravou podľa článku 25 uvedenej smernice. Z uvedeného dôvodu sa špecializačný odbor kardiochirurgia zaraďuje medzi špecializačné odbory (automaticky uznávané v členských štátoch Európskej únie) uvedené v prílohe č. 4a časti A, do ktorých možno započítať časť absolvovaného špecializačného štúdia v špecializačných odboroch uvedených v časti B.

**K bodu 44**

Súvisiaca úprava s bodom 43, v  ktorom sa zaraďuje špecializačný odbor kardiochirurgia medzi špecializačné odbory, do ktorých možno započítať časť absolvovaného špecializačného v špecializačných odboroch uvedených v časti B.

**K bodu 45**

Doplnenie špecializačného odboru klinická imunológia a alergiológia podľa predpisov účinných do 30. apríla 2004 (nariadenie vlády Slovenskej republiky č. 157/2002 Z. z. o ďalšom vzdelávaní pracovníkov v zdravotníctve) je odôvodnené jeho rovnocennosťou so špecializačným odborom klinická imunológia a alergológia podľa predpisov účinných do 31. decembra 2004, do 31. mája 2006, do 30. júna 2010 a predpisov účinných od 1. júla 2010.

**K bodu 46**

Súvisiaca úprava s bodom 31 (§ 71 ods. 3) a bodom 48 (príloha č. 4a časť D).

**K bodu 47**

Súvisiaca úprava s bodom 31 (§ 71 ods. 3).

**K bodu 48**

Špecializačné odbory špecializačného štúdia a certifikované odbory v certifikovaných pracovných činnostiach, z ktorých možno započítať časť absolvovaného špecializačného štúdia do špecializačného štúdia v špecializačnom odbore všeobecné lekárstvo sa navrhuje upraviť v samostatnej časti prílohy č. 4a v súvislosti so zavedením doplnkovej odbornej prípravy na získanie špecializácie v špecializačnom odbore všeobecné lekárstvo v bode 33 (§ 71 ods. 5). Oproti platnej právnej úprave sa zo špecializačných odborov špecializačného štúdia a certifikovaných odborov v certifikovaných pracovných činnostiach, z ktorých možno započítať časť absolvovaného špecializačného štúdia do špecializačného štúdia v špecializačnom odbore všeobecné lekárstvo, vypustili špecializačné odbory, na ktoré bude nadväzovať doplnková odborná príprava na získanie špecializácie v špecializačnom odbore všeobecné lekárstvo (bod 49, príloha č. 4b).

**K bodu 49**

V nadväznosti na bod 33 (§ 71 ods. 5) sa ustanovujú špecializačné odbory, na ktoré nadväzuje doplnková odborná príprava na získanie špecializácie v špecializačnom odbore všeobecné lekárstvo. Ide o špecializačné odbory, ktorých obsah štúdia je príbuzný so štúdiom v špecializačnom odbore všeobecné lekárstvo a s dĺžkou štúdia najmenej päť rokov.

**K bodu 50**

Doplnenie transpozičnej prílohy v nadväznosti na úpravu v bodoch 31, 43, 44, 46 a 47 v súvislosti s prijatím Delegovaného rozhodnutia Komisie z 23. januára 2020, ktorým sa mení príloha V k smernici Európskeho parlamentu a Rady 2005/36/ES, pokiaľ ide o doklady o formálnej kvalifikácii a názvy špecializačných odborov.

**K čl. II**

Dátum účinnosti sa navrhuje s prihliadnutím na legisvakanciu a predpokladanú dĺžku legislatívneho procesu.